હકીકતમાં ચીનની નીતિ પહેલેથી જ વિસ્તારવાદી રહી છે. ચીનની ચારે બાજુ આવેલા પડોશી દેશોના એરિયા પડાવી પાડવાના મનસૂબા ચીન સેવી રહ્યો છે. છેલ્લાં કેટલાંક વર્ષોમાં ભયંકર આર્‌થિક પ્રગતિ કરીને ચીને કમાયેલા રૂપિયા સંરક્ષણ બજેટમાં ખર્ચી જંગી લશ્કરી તાકાત ભેગી કરી છે. હવે આ લશ્કરી તાકાત બતાવી ચીન તેના પડોશીઓને દબડાવી રહ્યો છે. ચીનને સરહદના મામલે તેના તમામ ૧૮ પડોશી દેશો સાથે વિવાદ-ખટપટ ચાલે છે. ચીન પોતાનાં જૂનાં સામ્રાજ્યનો હવાલો આપી પહેલાં આ વિસ્તાર અમારો હતો એવા દાવા કરી રહ્યો છે. એમ તો પ્રાચીન ભારતનું સામ્રાજ્ય ગાંધાર સુધી વિસ્તરેલું હતું, એટલે આજે આપણે અફઘાનિસ્તાન અમારું હતું તેવો દાવો કરીએ તેવી વાતો અત્યારે ચીન કરી રહ્યો છે. પાકિસ્તાનને બાદ કરતાં ચીનની સરહદો જે ૧૮ દેશો સાથે જોડાયેલી છે તે તમામ સાથે ચીનને તકલીફ છે.